ዋልታ ቴሌቪዥን የህዝብ አንደበት ለመሆን ሲያደርግ የነበረው ጥረት የሚደነቅ መሆኑን ፖለቲካ ፓርቲ አመራሮች ገለጹ
ዋልታ ቴሌቪዥን የጀመረበት 1ኛ አመት አስመልክቶ ያነጋገርናቸው የሰማያዊ፣ የኢራፓ፣ የአትፓ፣ የመኢአድ እና ኢዴፓ ፖለቲካ ፓርቲ አመራሮች ዋልታ ቴሌቪዥን ባለፈው አንድ አመት የህዝብ አንደበት ለመሆን ሲያደርግ የነበረው ጥረት የሚደነቅ መሆኑን ገልጸዋል፡፡ተቋሙ በገለልተኝነትና ሞያዊ ስነምግባር በመላበስ በአጭር ጊዜ የሄደበት ርቀት የሚያስመሰግን ነው ሲሉም የፖለቲካ ፓርቲ አመራሮች ገልጸዋል፡፡በቀጣይም ጣቢያው የሐሳብ ብዙሃነትን የሚያስተናግድበትን ሁኔታ ማስፋት እንዳለበት አመራሮቹ አመልክተዋል፡፡የህዝብ ቅሬታዎችንና የመልካም አስተዳደር ችግሮችን ነቅሶ በማውጣት ረገድ የጀመረውን ስራ አጠናክረው በመቀጠል ይበልጥ መስራት አለበትም ብለዋል፡፡ፓርቲዎቹ የአማራጭ የፖለቲካ ሀሳብ አመንጪ በመሆናችን ሀሳቦቻችንና ርዕዮት አለማችን እንድታወቅ ዋልታ መስራት እንዳለበትም ጠይቀዋል፡፡